Pincer

Pincer ialah sekumpulan baka anjing Jerman yang dikembangkan pada asalnya sebagai anjing pemburu tikus di ladang atau sebagai anjing pengawal. Pada abad kedua puluh satu, ia lazimnya dibela sebagai haiwan pendamping.

Asal usul
Pincer Jerman dianggap sebagai pincer prototaip dan salah satu baka tertua Jerman, yang lebih berkait rapat dengan schnauzer sederhana (yang pernah dikenali sebagai pincer berbulu dawai) berbanding dengan anjing Dobermann dan pincer lain. Sejak pertengahan abad ke-19, pembiak baka menghentikan pembiakbakaan silang bagi jenis-jenis lapis bulu ini dan, dengan pembentukan Pinscher-Schnauzer-Klub (PSK) pada tahun 1895, memajukan kedua-dua menjadi keragaman baka berlainan.

Etimologi
Terdapat beberapa teori tentang etimologi perkataan pincer (Pinscher dalam bahasa Jerman); bahawa perkataan ini diterbitkan daripada "pincer" bahasa Perancis, yang memaksudkan "menangkap", "menggigit", dan "mencengkam" yang mungkin berkaitan dengan fungsinya untuk menangkap haiwan perosak di ladang, bahawa perkataan ini diterbitkan daripada "pinch" bahasa Inggeris, yang memaksudkan "mencubit", yang merujuk telinga terpotongnya, jenis anjing "terier rubah" (dengan anggapan bahawa itu merupakan istilah penerang yang memaksudkan kaedah kerja anjing "settler" atau "terrier", dan bukan warisan), atau penggigit, walaupun kata kerja "pinch" ("mencubit" mempunyai terbitan sama *pinchier bahasa Perancis Utara Kuno awal abad ke-13, yang sendiri mungkin berasal daripada bahasa Latin Umum.

Baka
Persekutuan Kinologi Antarabangsa mengiktiraf baka-baka pincer berikut dalam Kumpulan 2, Seksyen 1: Pincer dan Schnauzer, Seksyen 1.1 Pincer:
 Pincer Austria (no. 64)
 Anjing Dobermann (no. 143)
 Pincer Jerman (no. 184)
 Pincer kerdil (no. 185)
 Pincer monyet (no. 186)

Sementara:
 Anjing ladang Denmark-Sweden (no. 356)
 Sebagai tambahan, pincer harlekuin (no. 210) diterima sebelum ini oleh FCI, namun disingkirkan secara rasmi selepas kepupusannya.

Mungkin terdapat anjing pemburu berkaitan lain yang dipanggil pincer yang bukan baka beriktiraf. Di samping itu, individu pembiak baka kerap mencuba pewujudan baka baharu yang mungkin dipanggil pincer. Salah satu contoh ini ialah carlin pinscher, yang telah dikembangkan dengan menyilangkan pug dengan pincer kerdil, atau baka serupa lain.

Galeri

Catatan

Rujukan

Kategori:Jenis anjing